# Cantó de Sornià

### De Viquipèdia

El cantó de Sornià (Sornhan en occità) és una divisió administrativa francesa, entre la Catalunya Nord i Occitània, al departament dels Pirineus Orientals.

Cantó de Sornià respecte els Pirineus Orientals

## [edita] Composició

El cantó de Sornià està compost per 11 municipis, que formen part de la comarca de la Fenolleda i del Conflent:

- De la Fenolleda:
  - Sornià (capital del cantó)
  - Rebollet (oc: Rabolhet)
  - el Viver
  - Prats de Sornià (oc: Prats de Sornhan)
  - Felluns (oc: Felhunhs)
  - Trillà (oc: Trilhan)
  - Pesillà de Conflent (oc: Pesilhan de Conflent)
  - Campossí (oc: Campossin)
- Del Conflent:
  - Arboçols
  - Trevillac
  - Tarerac

## [edita] Política

L'actual conseller general del cantó de Sornià és l'alcalde de Camposssí, l'esquerrà Alain Boyer, que va fer-se amb la victòria en la segona volta de les darreres eleccions cantonals, celebrades el 28 de març de 2004. En la segona volta d'aquests comicis, Alain Boyer va aconseguir el 50,40% dels vots, derrotant el candidat de la dreta, Jerôme Ripoull, que en va obtenir el 49,60%. Cal destacar, però, que el candidat de la dreta fou el més votat en la primera volta amb el 40,40% dels vots vàlids. Un tercer candidat, l'esquerrà Gilles Deulofeu, també va aconseguir passar a la segona volta, però se'n va retirar. D'entre els candidats que no van aconseguir els vots necessaris per a passar a la segona volta, el menys votat fou Isabelle Duran, d'ERC[1], que només va obtenir 4 vots, és a dir, el 0,47%[2].

Amb anterioritat a aquests comicis, havia ocupat aquest escó el senador de la UMP, Paul Blanc, conseller general de Sornià durant trenta anys.[3].

## [edita] Referències

1. ↑ Dossier Special Elections 2004 del diari Midi Libre
2. ↑ Els resultats de les eleccions cantonals del 2004 al web del Ministeri de l'Interior (francès)
3. ↑ Le Monde. Cahier résultats: Second tour des régionales et des cantonales. París, 30 de març del 2004.

Obtingut de "http://ca.wikipedia.org../../../c/a/n/Cant%C3%B3_de_Sorni%C3%A0_cbb2.html"

Categoria: Cantons dels Pirineus Orientals

##### Views

- Article
- Discussió
- Revisió actual

##### Cerca

##### En altres llengües

- Français
- Italiano